Diari Oficial de la Generalitat Valenciana


Sumari del DOGV 4401, del 18-12-2002 (2002/13715)

ACORD de 13 de novembre de 2002, de la Comissió Territorial d'Urbanisme de València, relatiu a la modificació puntual del Pla General d'Ordenació Urbana de Bellreguard (canvi de situació de dotacions públiques).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13786


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Bellreguard
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu a la modificació puntual del Pla General d'Ordenació Urbana de Bellreguard (canvi de situació de dotacions públiques). [2002/F13725]
  
Vist l'expedient tramés per l'Ajuntament de Bellreguard referit a la modificació puntual del Pla General d'Ordenació Urbana (canvi de situació dotacions públiques), als efectes de la seua aprovació definitiva, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple municipal, de 24 de juny de 2002. Després del pertinent període d'informació pública (publicació en el DOGV núm. 4.308, de 6 d'agost de 2002 i en el diari Las Provincias, de 8 de setembre del mateix any) sense que es presentaren al·legacions, el va aprovar provisionalment el mateix òrgan amb data 15 d'octubre de 2002. L'expedient va tindre entrada en este Servici Territorial d'Urbanisme el 25 de juliol de 2002.
  
Segon
  
El projecte de modificació consta de la memòria informativa i justificativa, plànols d'ordenació P-6 i P-7 que substituïxen els vigents, i la nova redacció de l'article 28 (punts 2 i 3) de les normes urbanístiques.
  
En l'expedient tramés per la corporació local consten els informes favorables de les conselleries de Sanitat i Cultura i Educació, emesos el 25 de setembre i 17 de juliol de 2002 respectivament. Així mateix es va donar audiència als següents municipis (Rafelcofer, Gandia, Almoines, l'Alqueria de la Comtessa, Guardamar, Miramar, Palmera, Daimús).
  
Tercer
  
La modificació té per objecte la substitució en sòl urbà dels usos dotacionals (educativocultural i sanitari), previstos en el pla general, en l'illa delimitada entre els carrers Sant Francesc, Montdúver i la Ronda dels Esports. En realitat canvia, dins de la citada illa, la ubicació dels usos indicats i es modifica la superfície assignada a cada un.
  
En el vigent pla general l'illa dotacional es troba consolidada per una edificació procedent de l'antic grup escolar, la divisió dels usos educativocultural (1665 m², a l'oest de la parcel·la al costat d'un pati no consolidat) i sanitari (1.021 m²) respon a la divisió de l'edifici pel seu eix, de forma que queda la meitat de l'edifici per a cada ús dotacional i un pati en la part oest de l'illa. La proposta situa en la part est de la parcel·la, que ocupa tot l'edifici i fins a 2 metres d'este per a salvar servitud de llums i vistes, la dotació educativocultural (1.716,30 m²); a l'oest s'ubica la dotació sanitària (969,70 m²).
  
Finalment, es modifica la redacció de la norma 28, apartats 2 i 3 de les ordenances, en els termes següents:
  
«Norma 28. Dotacions comunitàries
  
1. Comprén les zones destinades a dotacions comunitàries de sòl urbà, de propietat pública o privada i que requerixen l'ordenació normativa de les construccions.
  
2. Les dotacions integrades en la trama urbana consolidada s'ajustaran a la normativa de la zona, amb l'excepció de les dotacions existents en l'actualitat, en les quals la normativa aplicable es determina per les condicions de l'edificació existent i amb l'excepció de les dotacions d'ús sanitari en què s'hauran de complir els següents paràmetres de l'edificació:
  
Alçària màxima 12 m III plantes
  
Ocupació màxima de parcel·la 80%
  
Separació mínima a límits 2 m
  
Separació mínima a front de parcel·la 0 m
  
3. Les dotacions no incloses en l'apartat anterior s'ajustaran, en tot cas, a la legislació específica, i es respectaran els valors ambientals i paisatgístics a fi de no afectar les edificacions circumdants. L'edificabilitat quedarà limitada per un màxim de 3 m²/m², segons l'ús dotacional:
  
Administratiu 3 m²/m²
  
Assistencial 2 m²/m²
  
Escolar 1,5 m²/m²
  
Esportiu 1 m²/m²
  
Sociocultural 2 m²/m²»
  
L'apartat 3 suprimix la referència a l'ús sanitari que s'inclou en l'apartat precedent, els apartats 4 i 5 no es modifiquen.
  
La corporació local justifica la modificació en la necessitat de garantir la viabilitat dels terrenys destinats a ús dotacional sanitari en l'illa objecte de la proposta i complir les exigències de la Conselleria de Sanitat a l'efecte d'instal·lar un centre de salut en eixos terrenys.
  
Quart
  
Durant la tramitació de l'expedient s'ha sol·licitat informe per este Servici Territorial a la Conselleria de Sanitat, el 2 d'octubre de 2002.
  
En l'expedient consten dos informes emesos per la Conselleria de Cultura i Educació, el 27 de maig i 17 de juliol de 2002, de caràcter favorable al projecte presentat. En els citats informes es considera que, en el municipi de Bellreguard, les previsions del mapa escolar per a l'aplicació de la LOGSE ja han sigut efectivament implantades i les reserves previstes pel planejament cobrixen les necessitats de la població; en conseqüència, s'informa favorable sobre la modificació que proposa el canvi d'usos dotacionals en la citada illa.
  
Els informes de la Conselleria de Sanitat, de 25 de setembre i 28 d'octubre de 2002, són favorables a la modificació proposada, amb els nous paràmetres introduïts en la norma 28 de les vigents ordenances, ja que els paràmetres de l'actual planejament no possibiliten la viabilitat tècnica de la parcel·la per a instal·lar un centre de salut segons les exigències de l'administració competent en la matèria.
  
Cinqué
  
Bellreguard té un Pla General d'Ordenació Urbana aprovat definitivament per la Comissió Territorial d'Urbanisme l'1 de juliol de 1999.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 5 de novembre de 2002, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, de la Llei 6/1994, de 15 de novembre, Reguladora de l'Activitat Urbanística, en avant LRAU.
  
Segon
  
La documentació està completa als efectes del compliment del que disposa l'article 27 de la LRAU.
  
Tercer
  
La modificació proposada tan sols suposa un canvi d'ubicació d'un ús públic per un altre (educativocultural i sanitari), en una illa dotacional situada en el nucli urbà; estos dos estan previstos en l'article 28 de les normes urbanístiques del pla general (dotacions comunitàries), en el qual també es regulen les condicions d'edificació. En este punt indicar que la modificació de les citades condicions respecte a l'ús sanitari (article 28.3 de les ordenances), per a ajustar-se a les exigències de l'administració competent en matèria sanitària, s'entén justificada i es considera correcta des del punt de vista urbanístic d'acord amb el que establix l'article 40 de la LRAU.
  
Respecte al que disposa l'article 17 de l'annex del Reglament de Planejament de la Comunitat Valenciana no es produïx un increment d'aprofitament lucratiu ja que només afecta un canvi d'ubicació entre usos públics en una parcel·la dotacional.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen informatiu respecte dels plans generals i les seues modificacions en municipis de més de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 13 de novembre de 2002, acorda:
  
Aprovar definitivament la modificació puntual del Pla General d'Ordenació Urbana de Bellreguard (canvi de situació de dotacions públiques), que afecta l'illa delimitada entre els carrers Sant Francesc i Montdúver i Ronda dels Esports.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que estime oportú.
  
València, 13 de novembre de 2002.- El secretari de la Comissió Territorial d'Urbanisme: José Manuel Palau Navarro.